Andreas Diesen (lege)

Andreas Melchior Seip Diesen (født 23. september 1881 i Norderhov, død 12. november 1958) var en norsk lege, mest kjent som medlem av Administrasjonsrådet i 1940.

Andreas Diesen var sønn av offiseren Georg Diesen (1841–1908). Han tok examen artium i 1900 og medisinsk eksamen i 1908. Etter kandidattjeneste og en tid som konstituert reservelege ved Rikshospitalet, var han fra 1910 til 1915 assistent ved universitetets hygieniske institutt, og fra 1915 til 1918 universitetsstipendiat. Fra 1918 var han sunnhetsinspektør i Kristiania, og ble i 1930 utnevnt til stadsfysikus i Oslo.

Etter den tyske invasjonen av Norge 9. april 1940 ble Diesen utnevnt til medlem av Administrasjonsrådet, som sjef for Sosialdepartementet, og ble i stillingen til Administrasjonsrådet ble avskaffet 25. september samme år.

Diesen var formann i Norsk folkehjelp fra 1941 til 1942. 

I 2013 bestemte Yad Vashem-kommisjonen at Diesen skulle innlemmes blant Righteous Among the Nations for under holocaust å ha reddet Robert Levin og Josef Bodd.

Referanser

Litteratur 
 Norges leger. Oslo: Den norske lægeforening, 1996.

Eksterne lenker 
 

Norske leger
Personer fra Ringerike kommune